TEHNIČKA ŠKOLA ZA RAČUNALSTVO I MREŽNE DJELATNOSTI

Zagreb, Trg J. F. Kennedyja 9

KLASA: 007-03/24-01/2

URBROJ: 251-105-01-24-2

Zagreb, 17.10.2024. godine

Na temelju članka 126. stavka 1. i članka 127. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14 – RUSRH, 152/14, 07/17, 68/18, 98/19, 64/20, 151/22, 156/23), članka 39. do 42. Zakona o ustanovama (Narodne novine br. 76/93, 29/97, 47/99, 35/08, 127/19, 151/22), te članka 60. Statuta Tehničke škole za računalstvo i mrežne djelatnosti, Školski odbor Tehničke škole za računalstvo i mrežne djelatnosti raspisuje

NATJEČAJ

za imenovanje ravnatelja/ice Škole

Ravnatelj/ica školske ustanove mora ispunjavati nužne sljedeće uvjete u skladu s člankom 126. stavkom 1. Zakona o odgoju i obrazovanju u osnovnoj i srednjoj školi:

1. završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
   1. sveučilišni diplomski studij ili
   2. integrirani preddiplomski i diplomski sveučilišni studij ili
   3. specijalistički diplomski stručni studij
2. položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi
3. uvjete propisane člankom 106. Zakona o odgoju i obrazovanju u osnovnoj i srednjoj školi
4. najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama

Ravnatelj/ica škole mora ispunjavati i uvjete propisane člankom 39. stavkom 2. Zakona o ustanovama (Narodne novine br. 76/93, 27/97, 47/99, 25/08, 127/19, 151/22). Ravnatelj ne može biti osoba koja prema zakonu kojim se uređuju trgovačka društva ne može biti član uprave trgovačkog društva.

Sukladno zakonskim odredbama i odredbama Statuta dodatne kompetencije kandidata za imenovanje ravnatelja koje se vrednuju su poznavanje stranog jezika, osnovne digitalne vještine i iskustvo rada na projektima i dokazuju se na sljedeći način:

1. Poznavanje stranog jezika:

- javnom ispravom, odnosno potvrdom srednjoškolske ili visokoškolske ustanove,

- potvrdom ili drugom ispravom osobe ovlaštene za provođenje edukacije stranih jezika,

- potvrdom ili drugom ispravom ovlaštene fizičke ili pravne osobe o izvršenom testiranju znanja

stranog jezika

- drugom ispravom

2. Osnovne digitalne vještine:

- javnom ispravom, odnosno potvrdom srednjoškolske ili visokoškolske ustanove,

- potvrdom ili drugom ispravom ovlaštene fizičke ili pravne osobe za edukaciju u području

informacijskih znanosti,

- potvrdom ili drugom ispravom ovlaštene fizičke ili pravne osobe o izvršenom testiranju

poznavanja digitalnih vještina

- drugom ispravom,

3. Iskustvo rada na projektima:

- dokazuje se potvrdom ili ispravom o sudjelovanju u pripremi i provedbi pojedinih projekata

- osobnom izjavom kandidata u životopisu

Ako kandidat ne dostavi dokaze o dodatnim kompetencijama iste se vrednuju sa 0 bodova.

Ravnatelj/ica se imenuje na vrijeme od **pet** (5) godina.

Uz pisanu prijavu na natječaj, koja mora biti vlastoručno potpisana, kandidati su obvezni priložiti

u izvorniku ili ovjerenoj preslici sljedeću dokumentaciju:

* životopis,
* dokaz o državljanstvu,
* diplomu odnosno dokaz o stečenoj stručnoj spremi (odnosno dokaz o vrsti i razini obrazovanja)
* dokaz o položenom stručnom ispitu ili dokaz da je osoba oslobođena obveze polaganja stručnog ispita na temelju članka 157. stavaka 1. i 2. Zakona o odgoju i obrazovanju u osnovnoj i srednjoj školi,
* dokaz o stečenim pedagoškim kompetencijama (za osobe koje su ih bile dužne steći)
* potvrdu ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od osam (8) dana od dana objave natječaja),
* dokaz o radnom iskustvu u školskim ili drugim ustanovama u sustavu obrazovanja ili u tijelima državne uprave nadležnim za obrazovanje (potvrda poslodavca o vrsti poslova i trajanju radnog odnosa),
* uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne starije od osam (8) dana od dana objave natječaja)
* program rada za mandatno razdoblje
* pisanu suglasnost kandidata prema kojoj Tehnička škola za računalstvo i mrežne djelatnosti može od Ministarstva pravosuđa, uprave i digitalne transformacije zatražiti izdavanje posebnog uvjerenja za fizičke osobe sukladno Zakonu o pravnim posljedicama osude, kaznenoj evidenciji i rehabilitaciji.

Dokazi o ispunjavanju dodatnih kompetencija: dokaz o poznavanju stranog jezika, dokaz o poznavanju digitalne vještine i dokaz o iskustvu rada na projektima ako ih kandidati imaju, dostavljaju se u izvorniku ili ovjerenom presliku.

Kandidat će predstaviti program rada za mandatno razdoblje sukladno odredbama Zakona o odgoju i obrazovanju u osnovnoj i srednjoj školi i Statuta škole.

Na natječaj se pod jednakim uvjetima mogu javiti osobe oba spola sukladno članku 13. Zakona o ravnopravnosti spolova (Narodne novine, broj 82/08, 69/17).

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21, 156/23), članku 48. f Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati koji se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz domovinskog rata i članovima njihovih obitelji (Narodne novine br. Narodne novine 121/17, 98/19, 84/21, 156/23), uz prijavu na natječaj dužni su, osim dokaza o ispunjavanju traženih uvjeta, priložiti i dokaze propisane člankom 103., stavkom 1. Zakona o hrvatskim braniteljima iz domovinskog rata i članovima njihovih obitelji (Narodne novine br. Narodne novine 121/17, 98/19, 84/21, 156/23). Poveznica na internetsku stanicu Ministarstva hrvatskih branitelja s popisom potrebnih dokaza za ostvarivanje prava prednosti pri zapošljavanju:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Natječaj se objavljuje u Narodnim novinama i na mrežnim stranicama Tehničke škole za računalstvo i mrežne djelatnosti ([www.ss-pts-zg.skole.hr](http://www.ss-pts-zg.skole.hr) ).

Rok za podnošenje prijava na natječaj je **osam** (**8) dana** od dana objave natječaja u Narodnim novinama i na mrežnim stranicama Tehničke škole za računalstvo i mrežne djelatnosti.

Prijave na natječaj s potrebnom dokumentacijom dostavljaju se u zatvorenoj omotnici osobno ili poštom na adresu:

Tehnička škola za računalstvo i mrežne djelatnosti, Trg J. F. Kennedyja 9, 10000 Zagreb, s naznakom **,,Natječaj za imenovanje ravnatelja/ice - ne otvarati".**

Prijavom na natječaj kandidati daju Tehničkoj školi za računalstvo i mrežne djelatnosti privolu za obradu osobnih podataka u skladu s propisima kojima je propisana zaštita osobnih podataka za svrhu provedbe natječajnog postupka i rezultata natječaja.

Nepravovremene i nepotpune prijave neće se razmatrati.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

TEHNIČKA ŠKOLA ZA RAČUNALSTVO I MREŽNE DJELATNOSTI

ZAGREB